Presidentvalget i USA 2012

**Presidentvalget i USA i 2012** var det 57. presidentvalget i rekken, og ble avholdt den 6. november 2012. Barack Obama ble gjenvalgt som USAs president og Joe Biden som visepresident for perioden 2013–2017.

President Obama hadde sittet i én periode og stilte til gjenvalg etter å ha blitt utpekt til demokratenes kandidat. Mitt Romney ble nominert som republikanernes kandidat under det republikanske landsmøtet fra 27. til 30. august 2012.

Obama ble sterkt utfordret av republikanernes kandidat og valgkampen handlet i stor grad om økonomi. Men sittende presidenter som har tapt gjenvalget, har i de tre siste tilfellene blitt utfordret av sterke kandidater i sitt eget partis primærvalg (Ford utfordret av Reagan i 1976, Carter utfordret av Kennedy i 1980, Bush utfordret av Buchanan i 1992). Obama hadde imidlertid ingen seriøse utfordrere i demokratenes primærvalg.

Den 17. desember 2012 valgte valgmannskollegiet formelt USAs president og visepresident. Stemmene fra valgmannskollegiet ble telt opp av Kongressen 6. januar 2013, og den nye presidentperioden startet 20. januar 2013 klokken 12.

## Resultater
Barack Obama endte med 332 valgmannsstemmer over Mitt Romneys 206. I alt fikk han 51,0% av det totalt avgitte antall stemmer, mens Romney fikk 47,3%. Andre kandidater mottok 1,7% av stemmene.  amerikanere avga stemmer ved valget, som også omfattet guvernørvalg, lokale folkeavstemninger og valg til Senatet og Representantenes hus. Demokratene utvidet flertallet i Senatet med to seter, mens også maktforholdet i Representantenes hus forble uforandret. I folkeavstemninger på delstatsnivå stemte Washington, Maine og Maryland for å tillate likekjønnede ekteskap (befolkningen i Minnesota avviste samtidig et forbud mot slike ekteskap), mens marijuana-bruk ble legalisert i Colorado og Washington.

## Endringer i valgmannskollegiet

På bakgrunn av folketellingen i 2010 ble fordelingen av valgmenn i valgmannskollegiet endret fra valget i 2008. Det avholdes slike folketellinger hvert tiende år i USA, og disse danner grunnlaget for tildeling av plasser basert på endringer i folketall i de forskjellige delstatene.

## Kandidater
Følgende kandidater hadde enten formelt erklært seg som kandidater eller startet en komité for å utrede et kandidatur.

### Det demokratiske parti

Fil:Official portrait of Barack Obama.jpg|President Barack Obama, fra Chicago.
Fil:Randall Terry at Equality March.jpg|Randall Terry, abortmotstander fra New York som var republikaner frem til 2011.


### Det republikanske parti


Fil:Bachmann2011.jpg|Michele Bachmann, medlem av Representantenes hus, fra Minnesota.
Fil:Herman Cain by Gage Skidmore.jpg|Herman Cain, forretningsmann fra Georgia. Trakk seg i desember 2011.
Fil:Newt Gingrich by Gage Skidmore 2.jpg|Newt Gingrich, tidligere speaker i Representantenes hus, fra Georgia.
Fil:Ambassador Jon Huntsman.jpg|Jon Huntsman jr., tidligere guvernør i Utah.
Fil:Garyjohnsonphoto.JPG|Gary Johnson, tidligere guvernør i New Mexico.Trakk seg i desember for å stille til valg i Liberterianernes primærvalg.


Fil:Fred Karger 2010.jpg|Fred Karger, politisk rådgiver.
Fil:Thaddeus McCotter, official portrait, 112th Congress.jpg|Thaddeus McCotter, medlem av Representantenes hus, fra Michigan.
Fil:Jimmy McMillan Blue 2 2011 Shankbone.jpg|Jimmy McMillan, politisk aktivist.
Fil:Ron Paul, official Congressional photo portrait, 2007.jpg|Ron Paul, medlem av Representantenes hus, fra Texas.
Fil:Tim Pawlenty official photo.jpg|Tim Pawlenty, tidligere guvernør i Minnesota. Trakk seg 14. august 2011.


Fil:Rick_Perry_(crop).jpg|Rick Perry, guvernør i Texas.
Fil:Buddy Roemer by Gage Skidmore.jpg|Buddy Roemer, tidligere guvernør i Louisiana.
Fil:Mitt Romney.jpg|Mitt Romney, tidligere guvernør i Massachusetts.
Fil:Rick Santorum official photo.jpg|Rick Santorum, tidligere senator fra Pennsylvania.


## Se også
* Liste over USAs presidenter

## Referanser


## Eksterne lenker
*